Erdogan declanșează furtuna. Turcia e cu tancurile pregătite.
Turcia a declanșat Furtuna în Mediterana, un exercițiu militar amplu. Charles Michel l-a sunat pe Recep Erdogan să-i ceară să nu agraveze situația. Turcia a mutat zeci de blindate de la granița cu Siria la granița cu Grecia.
Turcia a declanșat furtuna în Mediterana și nici măcar Recep Erdogan nu știe cât de mult o extinde. Nu, Ankara nu controlează vremea. Așa a fost numit amplul exercițiu militar pe care turcii îl fac în estul Mediteranei cu statul lor satelit din nordul Ciprului.Furtuna este programată să dureze până pe 10 septembrie, dar norii negri par să fi scăpat deja de sub control.Uniunea Europeană, Franța și Austria au cerut deja Ankarei să calmeze situația. Președintele turc nu a fost impresionat și continuă acțiunile de intimidare.Zeci de blindate au fost mutate de la granița cu Siria la cea cu Grecia. Mutarea era programată dinainte, dar a căzut cum nu se putea mai prost.